Konkurso sąlygų 5 priedas

**ŠIAULIŲ R. GINKNŲ K. ŠVEDĖS TVENKINIO LIEPTO PROJEKTO PARENGIMAS TECHNINĖ SPECIFIKACIJA**

1. **Perkančioji organizacija/Užsakovas:**

Šiaulių rajono savivaldybės administracija,

Juridinio asmens kodas 188726051,

Vilniaus g. 263, 76337, Šiauliai

Tel. +370 41 59 66 42

Faks. +370 41 52 38 86

El. p. [prim@siauliuraj.lt](mailto:prim@siauliuraj.lt)

1. **Objekto pavadinimas:**

Šiaulių r. Ginkūnų kaimo Švedės tvenkinio liepto įrengimas ir pakrantės prieigų sutvarkymas.

1. **Statinio adresas:**

Šiaulių r. Ginkūnų k. Žvejų g.

1. **Projektavimo stadija:**

Techninis darbo projektas (projektavimo metu gali keistis).

1. **Statybos rūšis:**

Parenkama projektavimo metu.

1. **Projektuojamo objekto apibūdinimas:**

* Suprojektuoti lieptą į tvenkinį.
* Suprojektuoti naujus takus nuo gatvės iki liepto ir poilsio zonas.
* Suprojektuoti mažosios architektūros elementus.
* Suprojektuoti elektros tinklų (apšvietimo) įrengimą.

1. **Statinio kategorija:**

Nustatoma projektavimo metu.

1. **Projektavimo paslaugų apimtis:**
   1. Atlikti statinių, statybos sklypo ir gretimos teritorijos (kai yra pagrįstas poreikis) statybinius inžinerinius ir kitus tyrinėjimus būtinus techniniu, ekonominiu ir estetiniu požiūriais optimaliems projektiniams sprendiniams parengti;
   2. Paslaugų teikėjas konkurso metu išnagrinėjęs pirkimo dokumentus bei objekto aplinkos sąlygas pasiūlyme privalo įsivertinti visas pagrįstai numatomas išlaidas, priemones ar išlaidas priemonėms takų elementams suprojektuoti. Paslaugų teikėjas projektavimo metu privalo apsilankyti projektuojamame objekte, įvertinti aplinką ir būklę, susipažinti su vietove, kad būtų tinkamai ir pilnai įvertintos remonto darbų apimtys bei darbų įvykdymo sąlygos.
   3. Parengti projektinius pasiūlymus ir juos fiziškai pristatyti visuomenei;
   4. Parengti statinių projektą:
      1. paskirti projekto vadovą; Statinio projekto rengimo metu paskirtas Projekto vadovas, vadovaujantis statybos techninio reglamento STR 1.04.04:2017 „Statinio projektavimas, projekto ekspertizė“, reikalavimais, privalo patikslinti statinių grupes ir nustatyti statinių naudojimo paskirtį, statinių statybos rūšis, tikslų projekto pavadinimą, projekto sudėtį ir kitą privalomą projektinę informaciją;
      2. parengti projektinius sprendinius ir juos fiziškai pristatyti visuomenei ir suderinti su bendruomene;
      3. suderinti projektinius sprendinius su Užsakovo atstovais;
      4. Statytojo vardu parengti dokumentus ir gauti prisijungimo, technines (techninius reikalavimus) bei specialiąsias sąlygas, kitus pagal poreikį būtinus duomenis ir dokumentus projekto parengimui;
      5. parengti projektavimo užduotį;
      6. parengti statinio projektą tokios apimties, kokia yra būtina tinkamai atlikti techninėje specifikacijoje numatytiems darbams;
      7. projektą suskirstyti į keletą etapų, kad Užsakovas jį galėtų įgyvendinti dalimis. Etapų skaičių ir apimtis suderinti su Užsakovu;
      8. atstovauti (dalyvauti susitikimuose (posėdžiuose, derinimuose ir kituose susitikimuose), parengti visą reikalingą medžiagą reikiamu formatu dėl jų, parengti susitikimų protokolų projektus) Statytojo interesams dėl šio projekto santykiuose su statybos dalyviais, viešojo administravimo subjektais, inžinerinių tinklų ir susisiekimo komunikacijų savininkais (ar naudotojais), taip pat kitais juridiniais ir fiziniais asmenimis, kurių veiklos principus statybos srityje nustato Lietuvos Respublikos statybos įstatymas. Visi šie projektuotojo veiksmai turi būti iš anksto aptarti ir suderinti su Statytoju;
      9. pataisyti projektinius sprendinius pagal gautas motyvuotas Užsakovo ir suitneresuotų institucijų pastabas;
      10. atliekant projektavimo darbus taikyti optimaliausius techninius sprendinius ir dirbtinai nedidinti statinio statybos kainos;
      11. pataisyti statinio projektą pagal gautas bendrosios projekto ekspertizės pastabas. Bendrąją projekto ekspertizę organizuoja ir apmoka Užsakovas;
      12. pagal privalomąsias ekspertizės pastabas pakoreguotą, nustatyta tvarka sistemoje ,,Planuoju statau“ suderintas (jei būtina) su atitinkamomis institucijomis ir tarnybomis, projektą pateikti Užsakovui 1 (viena) egz. popieriniame variante ir 1 (vienu) egz. skaitmeninėje laikmenoje (USB) pdf, MS Word, MS Exel formatais. Brėžiniai pateikiami dwg formatu su galimybe redaguoti, sąnaudų kiekių žiniaraščiai xls formatu. Kiekvienas atskiras dokumentas, pateikiamas skaitmenine forma, turi turėti konkretų dokumento paskirtį ir esmę atitinkantį pavadinimą.
      13. Įšimti statybą leidžiantį dokumentą (jei reikalinga ar jei to reikalauja statytojas);
      14. Projekto įgyvendinimo metu paaiškėjus projekto netikslumams ir (ar) Užsakovo inicijuotiems patikslinimams projekto rengėjas privalės patikslinti projekto sprendinius išleidžiant naują projekto laidą (jei reikalinga) be papildomo apmokėjimo (projektuotojas galimas sąnaudas naujos laidos išleidimui ir (ar) naujo statybos leidimo išėmimui turi įsivertinti teikdamas pasiūlymą).
   5. Atlikti statinio projekto vykdymo priežiūros paslaugas:
      * 1. vykdyti statinio projekto vykdymo priežiūrą visą statybos vykdymo laikotarpį;
        2. Rangos darbų metu nemažiau kaip 1 kartą per mėnesi darbo dienomis nuo 8 val. iki 17 val. apsilankyti objekte ir įvertinti esamą situaciją. Apie apsilankymą raštu informuoti Užsakovo atstovus ne vėliau kaip prieš 1 d. d.
        3. Statinio projekto vykdymo priežiūros paslaugas vykdyti LR statybos įstatymo ir poįstatyminių aktų nuostatomis.
2. Parengtame projekte negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai pirkimo objekto yra neįmanoma tiksliai ir suprantamai apibūdinti. Šiuo atveju nurodymas pateikiamas įrašant žodžius „arba lygiavertis“.
3. Statinio statybos skaičiuojamoji kaina turi būti nustatoma vadovaujantis šios kainos nustatymo principais, patvirtintais STR 1.04.04:2017 „Statinio projektavimas, projekto ekspertizė“. Sąmata turi būti suskaičiuota vadovaujantis parengto techninio projekto brėžiniais, darbų kiekių žiniaraščiais ir statybos resursų skaičiuojamųjų rinkos kainų bei ekonominių normatyvų, projekto įgyvendinimo metu galiojančiomis, rekomendacijomis. Paslaugos teikėjas negali skelbti duomenų apie projektą (statybos skaičiuojamosios kainos) tretiesiems asmenims.
4. Viešųjų pirkimų vykdymo metu gautus klausimus, susijusius su projektu rangos darbų pirkimu, atsakyti ne vėliau kaip per 3 d. d. nuo Užsakovo klausimų pateikimo dienos. Jeigu vykdant viešąjį pirkimą buvo pastebėti projektinės dokumentacijos netikslumai, patikslinti, papildyti, papildomai detalizuoti projektinius sprendinius. Patikslintas projektas turi būti pateiktas Užsakovui ne vėliau kaip per 5 d. d.
5. Jei objekte yra elektros linijos ar dujų tinklai, projekto sprendiniai turi būti rengiami išvengiant šių tinklų iškėlimo ar pertvarkymo. Jei yra kiti inžineriniai tinklai (ryšių, telekomunikacijų, vandentiekio, nuotekų ir t. t.), sprendiniai turi būti parengti taip, kad būtų išvengta šių tinklų iškėlimo, pertvarkymo ar apsaugojimo. Jei be minėtų tinklų iškėlimo, pertvarkymo ar apsaugojimo neįmanoma įgyvendinti projekto sprendinių, turi būti parengta šių tinklų iškėlimo / perkėlimo / apsaugojimo projekto dalis (-ys). Jei yra gautos inžinerinių tinklų savininkų sąlygos, kuriose nepagrįstai reikalaujama pagerinti esamų tinklų būklę ir / ar įrengti papildomas priemones (įrenginius), projekto rengėjas, suderinęs skundo projektą dėl išduotų prisijungimo (techninių) sąlygų su Statytoju (Užsakovu), turi raštu kreiptis į Valstybinę teritorijų planavimo ir statybos inspekciją prie Aplinkos ministerijos šios institucijos nustatyta tvarka.

Atkreiptinas dėmesys, kad inžinerinių tinklų iškėlimas turi būti taikomas tik išskirtiniais atvejais, išanalizavus esamų inžinerinių tinklų situaciją (jų gylius / aukščius), kai tai būtina projekto sprendiniams įgyvendinti.

1. **Esami funkciniai (paskirties) ir naudojimo (eksploataciniai) duomenys:**
   1. Žemės sklypo unik. Nr. 4400-4464-4075.
2. **Paslaugų atlikimo terminai**:
   1. Projektavimo paslaugų pradžia – po paslaugų pirkimo sutarties pasirašymo.
   2. Paslaugų teikimo sutarties trukmė 12 mėnesių nuo pirkimo sutarties pasirašymo.
   3. Projektavimo užduoties parengimas 1 mėn. nuo sutarties pasirašymo dienos.
   4. Projektinių pasiūlymų parengimas 6 mėn. nuo sutarties pasirašymo dienos
   5. Tecninio darbo projekto parengimo terminas – 10 mėnesių nuo paslaugų sutarties pasirašymo datos.
   6. Statybos leidimo gavimo terminas (jei reikalinga) – 12 mėnesių nuo sutarties pasirašymo dienos.
   7. Statinio projekto vykdymo priežiūros pradžia – nedaugiau kaip 12 mėnesiai nuo rangos darbų, kurie bus nupirkti pagal parengtą techninį darbo projektą, sutarties pasirašymo datos.
   8. Statinio projekto vykdymo priežiūra turės būti vykdoma iki projekto įgyvendinimo pabaigos, t.y. iki statybos užbaigimo akto ar deklaracijos apie darbų užbaigimą išdavimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_